Veracruz

Veracruz [veraKRUS] (hispane vera kruco) (Esperantigite : Verakruco) estas provinco en la oriento de Meksiko. Ĝia kodo laŭ ISO 3166-2:MX estas "MX-VER" Laŭ la stato de 2015 en la provinco vivis 8 112 505 loĝantoj sur areo de 71 820 kvadrataj kilometroj, kio rezultigas loĝdenson de 113 loĝantoj/km². Ĝia ĉefurbo nomiĝas Xalapa de Enríquez. Limnajbaroj estas Puebla, Hidalgo, Tamaulipas, San Luis Potosí, Tabasco, Oaxaca kaj Chiapas. Ĝi havas 212 komunumojn (Vidu la Liston de komunumoj en Veracruz) Veracruz situas ĉe la bordo de Atlantiko (Meksika Golfo) kaj ĝuas tropikan-subtropikan klimaton. La samnoma havenurbo (Veracruz Llave = Vera Kruco, ŝlosilo) estas la plej grava haveno de Meksiko. En Veracruz troviĝis ankaŭ gravaj antaŭkonkeraj kulturoj kiel la Totonakoj, Toltekoj kaj Ŭaŝtekoj. La norda montara regiono estas tre malriĉa, kontraste al la forte industriaj urboj Veracruz, Orizaba, Coatzacoalcos kaj Boca del Río. Vidu ankaŭ Meksikaj Loknomoj Petenaj-verakrucaj humidaj arbaroj Verakrucaj humidaj arbaroj Eksteraj ligiloj Oficiala retejo Arkivigite je 2011-09-23 per la retarkivo Wayback Machine